Държавен вестник, бр. 73, 2012 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  73
4. информирането на крайните потреби­
тели за ролята им в събирането на ИУГ и 
за наличните системи за събиране.
Чл. 3. Наредбата се прилага за:
1. всички видове пуснати на пазара гуми 
(външни, вътрешни и плътни) независимо 
от предназначението им;
2. за излезлите от употреба гуми.
Г л а в а  в т о р а
ПРЕДОТВРАТЯВАНЕ И ОГРАНИЧАВАНЕ 
ЗАМЪРСЯВАНЕТО НА ОКОЛНАТА СРЕДА
Чл. 4. Забранява се:
1. изоставянето, нерегламентираното 
изхвърляне или друга форма на неконтро­
лирано обезвреждане на ИУГ;
2. изгарянето на ИУГ с изключение на 
случаите, в които лицата притежават съот­
ветното разрешение по чл. 35 от Закона за 
управление на отпадъците (ЗУО);
3. депонирането на цели и нарязани ИУГ 
с изключение на велосипедни гуми и гуми 
с външен диаметър, по-голям от 1400 мм;
4. предаването на ИУГ за третиране и 
транспортиране на лица, които не отговарят 
на условията по чл. 14.
Чл. 5. Излезлите от употреба гуми се 
оползотворяват и по следните начини:
1. чрез регенериране;
2. чрез рециклиране;
3. чрез влагането им като материал в 
строителството, включително влагането 
на цели и нарязани ИУГ като материал в 
строителството на депа;
4. чрез изгаряне с оползотворяване на 
енергията.
Чл. 6. (1) Притежателите на ИУГ из­
вършват дейности по събиране, съхраняване, 
транспортиране, оползотворяване или обез­
вреждане на ИУГ, в случай че притежават 
съответния документ по чл. 35 ЗУО.
(2) Притежателите на ИУГ ги предават на 
лицата по чл. 14, в случай че не притежават 
съответния документ по чл. 35 ЗУО. 
Г л а в а  т р е т а
ЗАДЪЛЖЕНИЯ НА ЛИЦАТА, КОИТО 
ПУСКАТ НА ПАЗАРА ГУМИ
Чл. 7. (1) Лицата, които пускат на пазара 
гуми, отговарят за събирането, съхранява­
нето, транспортирането, оползотворяването 
или обезвреждането на ИУГ. 
(2) Когато лицата, които пускат на пазара 
гуми, не могат да бъдат идентифицирани, 
отговорността по ал. 1 се носи от дистрибу­
торите, включително от лицата, извършващи 
продажби на крайните потребители.
Чл. 8. (1) Лицата по чл. 7 прилагат мерки 
за постигане на следните цели:
1. не по-малко от 65 на сто от количеството 
(в тонове) гуми, пуснати от тях на пазара на 
Република България през текущата година, 
трябва да бъдат оползотворени;
2. не по-малко от 50 на сто от количес­
твото (в тонове) гуми, пуснати от тях на 
пазара на Република България през текущата 
година, трябва да бъдат регенерирани и/или 
рециклирани.
(2) Целите по ал. 1, т. 2 се постигат пое­
тапно съгласно сроковете по § 2 от преход­
ните и заключителните разпоредби (ПЗР).
(3) Изпращането на ИУГ от територията 
на страната към територията на друга дър­
жава – членка на Европейския съюз (ЕС), 
и/или изнасянето им извън територията 
на ЕС с цел оползотворяване се зачитат за 
изпълнение на целите по ал. 1, само ако:
1. превозът е извършен при спазване 
изисква­нията на Регламент (ЕО) № 1013/2006 
на Европейския парламент и на Съвета от 
14 юни 2006 г. относно превози на отпадъци, 
наричан по-нататък „Регламент 1013/2006“, и
2. е налице удостоверение за оползотворя­
ване за износ по приложение № 1, съгласно 
което оползотворяването e извършено при 
условия, равностойни на изискванията на 
ЗУО и подзаконовите нормативни актове 
по прилагането му, издадено от лицето, 
изнасящо отпадъците за оползотворяване, 
и копие на разрешение или друг документ 
по националното законодателство на съот­
ветната страна, съгласно който получателят 
има право да извършва оползотворяване на 
ИУГ в съответствие с изисквания за опаз­
ване здравето на човека и околната среда, 
еквивалентни на изискванията в законода­
телството на ЕС. 
(4) Количествата гумени стружки, образу­
вани в процеса на подготовката на каркаса 
за регенериране, се зачитат за изпълнение на 
целта по чл. 8, ал. 1, т. 2, в случай че бъдат 
предадени на предприятие за производство на 
крайни продукти и това бъде удостоверено 
със справка по образец съгласно наредбата 
по чл. 48, ал. 1 ЗУО, попълнена и заверена 
от предприятието.
(5) Регенерирането се зачита за изпълне­
ние на целите, когато е извършено, включи­
телно и по един от следните начини:
1. регенерирането е извършено с карка­
си – собственост на клиента, и за регенери­
раната гума е заплатена продуктова такса;
2. регенерирането е извършено с каркаси 
от ИУГ, събрани на територията на Репуб­
лика България.
(6) Не се признава за изпълнение на це­
лите по чл. 8, ал. 1: